Johannes Peter Müller

Johannes Peter Müller (14. juuli 1801 Koblenz – 28. aprill 1858 Berliin) oli saksa füsioloog, anatoom, ihtüoloog ja herpetoloog, Berliini ülikooli rektor (1847–1848). Temalt ilmus publikatsioone meeleelundite füsioloogia, onkoloogia, selgroogsete embrüoloogia, protozooloogia, füsioloogilise keemia (biokeemia) jm vallas. Mitmete tol ajal levinud elundkondade kirjeldustele ja/või nende osadele olid tal oma eelkäijate ja omaenda vaatlustele ja katsetele tuginedes omad seletused, nii ei lugenud ta kopsuvereringet "tõeliseks tsirkulatsiooniks", kuna see ei ulatu tsirkulatsiooni alguskohta südames – paremasse südamevatsakesse. Ta kirjeldas ka mitmeid maoliike. Tema autorilühend on J.P.Müller (ka J. P. Müller). J. P. Müller sündis Koblenzis. 18-aastaselt (1819) astus ta Bonni ülikoolis meditsiini õppima ja omandas meditsiinidoktori kraadi. Seejärel õppis ta Berliini Humboldti Ülikoolis. Arvatakse, et teda mõjutasid Georg Wilhelm Friedrich Hegel, Karl Rudolphi ja Johann Wolfgang von Goethe. 1830. aastast töötas ta professorina Bonni ülikoolis ja 1833. aastast Berliini ülikoolis, kus töötas surmani (surma põhjus teadmata). Aastatel 1847–1848 oli Müller Berliini ülikooli rektor. Emil du Bois-Reymond Ernst Haeckel Hermann von Helmholtz Friedrich Gustav Jakob Henle Albert von Kölliker Wilhelm Peters Theodor Schwann Rudolph Virchow Wilhelm Wundt jpt. 1823 – "Atmung des Feten" ("De respiratione foetus") 1826 – "Zur vergleichenden Physiologie des Gesichtssinns" 1826 – "Über die phantastischen Gesichtserscheinungen" 1830 – "Bildungsgeschichte der Genitalien" 1830 – "De glandularum secernentium structura penitiori" 1832 – "Beiträge zur Anatomie und Naturgeschichte der Amphibien" 1833–1840 – "Handbuch der Physiologie des Menschen" 1838 – "Handbuch der physiologie des menschen für vorlesungen", 1. köide 1844 – "Handbuch der Physiologie des Menschen: für Vorlesungen", 1, 2–3. köide 1834–1843 – "Vergleichende Anatomie der Myxinoiden" 1838 – "Ueber den feinern Bau und die Formen der krankhaften Geschwülste" 1839 – "Über die Compensation der physischen Kräfte am menschlichen Stimmorgan: mit ..." 1840 – koos Franz Hermann Troscheliga Über die Gattungen der Ophiuren, Archiv für Naturgeschichte, 6, Berliin, lk 327–330 1841 – koos Friedrich Gustav Jakob Henlega "Systematische Beschreibung der Plagiostomen" 1842 – koos Franz Hermann Troscheliga "System der Asteriden" 1845–1849 – koos Franz Hermann Troscheliga "Horae ichthyologicae: Beschreibung und Abbildung neuer Fische" 1852 – "Über Synapta digitata und über die Erzeugung von Schnecken in Holothurien" Pärast J. F. Meckeli (1781–1833) surma toimetas Müller Archiv für Anatomie und Physiologie (tuntud Mülleri arhiivi nimetuse all, 1834). 1834 valiti ta Kuningliku Teaduste Akadeemia välisliikmeks 1849 valiti Müller American Academy of Arts and Sciences liikmeks 1853 sai ta ordeni "Bayerischer Maximiliansorden für Wissenschaft und Kunst" ('Maximiliani orden teaduse ja kunsti alal') 1854 sai ta Copley medali ja auhinna Prix Cuvier. 1827. aasta aprillis abiellus Nanny Zeilleriga, hiljem sündisid tütar Maria ja poeg Max. Mülleri tervislikku seisundit võisid mõjutada aastaid kestnud unetus ja tihedate loomeperioodide vaheldumine madalseisuperioodidega, kus ta ei olnud kuude kaupa töövõimeline – esimene depressiooniperiood sai alguse 1827 aasta suvel. Eesti entsüklopeedia. 5. köide: MAAP-PAIR. Tallinn, 1973, lk 289. HEINZ-GERD ZIMMER, M.D., Profiles in Cardiology, Clin. Cardiol. 29, 327–328 (2006), veebiversioon (vaadatud 15.05.2015)(inglise keeles) [1], The American Cyclopædia. 1879. veebiversioon (vaadatud 15.05.2015)(inglise keeles) Ronald Batt, "A History of Endometriosis", lk 4, 2011, Google'i raamatu veebiversioon (vaadatud 15.05.2015)(inglise keeles) Robert J. Richards, "The Tragic Sense of Life: Ernst Haeckel and the Struggle over Evolutionary ...", lk 39, 2008, Google'i raamatu veebiversioon (vaadatud 16.05.2015)(inglise keeles) Müller, Johannes Peter, veebiversioon (vaadatud 15.05.2015)(inglise keeles) Johannes Müller Karl Ernst von Baer. Sieben Briefe von Johannes Müller an Karl Ernst von Baer, Michael Hagner, Medizinhistorisches Journal, 27. köide, 1/2 väljaanne (1992), lk 138–155, Franz Steiner Verlag Selles artiklis on kasutatud saksakeelset artiklit de:Johannes Müller (Biologe) ja ingliskeelset artiklit en:Johannes Peter Müller seisuga 15.5.2015.